Publication: Magyar Közlöny
Issue: MK-2011-50 (Year: 2011, Number: 50)
Era: contemporary
Section: 2011. évi XLV. törvény
Paragraph Index: 551

50. cikkében említett valamennyi nemzetközi szervezettel, az Egyesület e szervezetek értekezletein történő képviseletét illetően. 3) A Bizottság vizsgálja az Egyesület munkájának előrehaladását, és segíti a főtitkárt a jelen Egyezmény 86. pontjában említett, a Tanácshoz történő előterjesztésre szánt jelentés elkészítésében. PP-98 A Bizottság arra törekszik, hogy egyhangú következtetésekre jusson. A Bizottság többségi támogatásának hiányában annak elnöke kivételes körülmények között saját felelősségére hozhat döntéseket, ha úgy ítéli, hogy a kérdéses ügyben való döntéshozatal sürgős, és nem várhatja be a Tanács következő ülését. Ilyen körülmények között az elnök haladéktalanul írásban jelentést tesz ezen ügyekről a Tanács Tagállamainak, közölve az intézkedés indokait azon egyéb írásbeli véleményekkel együtt, amelyeket a Bizottság többi tagja nyújtott be. Ha ilyen körülmények között az ügyek nem sürgősek, de mégis fontosak, azokat a Tanács következő ülése általi megtárgyalásra kell előterjeszteni. Az elnök legalább havonta összehívja a Bizottságot; szükség esetén a Bizottságot két tagjának kérésére is össze lehet hívni. PP-02 A Koordinációs Bizottság eljárásáról jelentést kell készíteni, és kérésre a Tanács Tagállamainak rendelkezésére kell bocsátani.

Source: https://magyarkozlony.hu/hivatalos-lapok/e3339daad8c719543a0a746c9ab57c0d11664269/dokumentumok/6aa1b501a75b72047902a0012f336dcf2da8534d/letoltes